| *Vhembelacerta rupicola* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Superclase: | Tetrapoda |
| Clase: | Sauropsida (Réptiles) |
| Orde: | Squamata |
| Suborde: | Lacertilia |
| Familia: | Lacertidae |
| Subfamilia: | Lacertinae |
| Tribo: | Eremiadini |
| Xénero: | ***Vhembelacerta***Edwards, Herrel, Vanhooydonck, Measey, Tolley, & Branch, 2013 |
| Especie: | ***V. rupicola*** |

 |
| Nome binomial |
| ***Vhembelacerta rupicola***(FitzSimons, 1933) |
| Sinonimia |
| *Véxase o texto* |

***Vhembelacerta rupicola*** é unha especie de lagarto da familia dos lacértidos, subfamilia dos lacertinos, e tribo dos eremiadinos, a única do xénero *Vhembelacerta*.

Taxonomía
---------

### Descrición

#### Xénero

O xénero foi descrito en 2013 por Edwards, Herrel, Vanhooydonck, Measey, Tolley e Branch, que o separaron do xénero *Lacerta*. 

#### Especie

A especie foi descrita inicialmente en 1933 polo herpetólogo surafricano Vivian Frederick Maynard FitzSimons, baixo o nome de *Lacerta ripicola*.

### Etimoloxías

O nome científico, do xénero está formado pola unión dos elementos *Vhwembe*- e -*lacerta*. O primeiro refírese á rexión de Vhembe da provincia de Limpopo, onde a especie é endémica. O segundo fai referencia a *lacerta*, nome latino de "lagarto", e conserva o vínculo histórico co xénero *Lacerta*, no que se describiu orixinarimente a especie.

O epíteto específico, *rupicola*, significa que habita nas rochas, xa que este lagarto é bastante estritamente saxícola, termo fomado polos elementos *saxi*- e -*cola*, do latín *saxum, -i*, "pena", "rocha", e *colere*, "habitar", debido a que habita máis nas rochas, en comparación con outras especies da zona.

### Sinónimos

Ademais de polo seu nome actualmente váliso, a escpecie coñeceuse tamén polos sinónimos:

* *Lacerta rupicola* FitzSimons, 1933 (protónimo)
* *Australolacerta rupicola* Kirchhof *et al*. 2010

Caractarterísticas e bioloxía
-----------------------------

*Vhembelacerta rupicola* é unha especie de lagarto de corpo aplanado, pequeno (mide entre os 40 e os 50 mm). De hábitos diúrnos, habita en rochas en pedregais e afloramentos rochosos a altitudes de 900 a 1 600 m.

É endémica da provincia de Limpopo, no norte de Suráfrica.

Este lagarto é un cazador activo de invertebrados nas ladeiras sur dos outeiros da zona.

Ameazas
-------

As plantacións de árbores a grande escala son a principal ameaza para a calidade e extensión do hábitat de *Vhembelacerta rupicola*. Porén, as áreas onde se producen estas plantacións limítanse á marxe oriental da área de distribución da especie, o que reduce a gravidade da ameaza.

Estado de conservación
----------------------

A Unión Internacional para a Conservación da Natureza e dos Recursos Naturais considera que *Vhembelacerta rupicola* ten unha pequena área de distribución (só uns 2 700 km2), pero non hai ameazas substanciais para o seu hábitat ou poboacións na actualidade. Aínda que houbo un descenso no pasado na extensión e calidade do hábitat axeitado debido ás plantacións de árbores, esta non é unha ameaza activa na actualidade. Se esta ameaza se activase, a especie debería ser reavaliada pero, na actualidade o status da especie considérase como *LC* (pouco preocupante).

Notas
-----

1. 1 2 3 4  Tolley, K. & Turner, A. A. (2018): *Vhembelacerta rupicola* na *Lista vermella* da UICN. Versión 2022-1. Consultada o 2 de outubro de 2022.
2. ↑  *Vhembelacerta* Edwards, Herrel, Vanhooydonck, Measey, Tolley & Branch, 2013 no GBIF. Consultado o 2 de outubro de 2022.
3. ↑  *Vhembelacerta* Edwards, Branch, Herrel, Vanhooydonck, Measey & Tolley, 2013 na BioLib. Consultada o 2 de outubro de 2022.
4. ↑  *Lacerta rupicola* Fitzsimons, 1933 no GBIF.
5. ↑  Font Quer, P. (1993): *Diccionario de botánica*. Barcelona: Editorial Labor. ISBN 84-335-0078-3.
6. 1 2  *Vhembelacerta rupicola* en *The Reptilia Database*.
7. ↑  Kirchhof, S.; Linden, J.; Rodder, D. & Richter, K. (2010): "Daily activity patterns of *Australolacerta rupicola* (FitzSimons, 1933) (Sauria: Lacertidae) with comments on niche segregation within a syntopic lizard community". *North-Western Journal of Zoology* **6** : 172–181.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Vhembelacerta rupicola*** |

|  |  |
| --- | --- |
|  | Wikispecies posúe unha páxina sobre:  ***Vhembelacerta rupicola*** |

### Bibliografía

* Edwards, Branch, Vanhooydonck, Herrel, Measey & Tolley (2013): "Taxonomic adjustments in the systematics of the southern African lacertid lizards (Sauria: Lacertidae)". *Zootaxa* **3669** (2): 101–114.
* FitzSimons, V. (1933): "Description of five new lizards from the Transvaal and Southern Rhodesia". *Annals of the Transvaal Museum* **15** (2): 273-280.

### Outros artigos

* Lacértidos
* Lacertilios
* Lacertinos
* *Australolacerta australis*

|  |  |
| --- | --- |
| Identificadores taxonómicos | 
* GBIF: 9319868
* iNaturalist: 540317
* ITIS: 1155229
* IUCN: 41227
* NCBI: 1249894
* uBio: 185520

 |